CELEX: C2006/154/17
Language: el
Date: 2006-07-01 00:00:00
Title: Υπόθεση C-175/06: Αίτηση για την έκδοση προδικαστικής αποφάσεως την οποία υπέβαλε το Tribunale civile di Genova στις  24 Μαρτίου 2006  — Alessandro Tedesco κατά Tomasoni Fittings Srl, RWO Marine Equipment Ltd

1.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 154/8
            
         Αίτηση για την έκδοση προδικαστικής αποφάσεως την οποία υπέβαλε το Tribunale civile di Genova στις 24 Μαρτίου 2006 — Alessandro Tedesco κατά Tomasoni Fittings Srl, RWO Marine Equipment Ltd
   (Υπόθεση C-175/06)
   (2006/C 154/17)
   Γλώσσα διαδικασίας: η ιταλική
   Αιτούν δικαστήριο
   Tribunale civile di Genova
   Διάδικοι στην υπόθεση της κύριας δίκης
   
      Αιτών: Alessandro Tede
   
      Καθής: Tomasoni Fittings Srl, RWO Marine Equipment Ltd
   Προδικαστικά ερωτήματα
   
               1)
            
            
               Περιλαμβάνεται η αίτηση για περιγραφή προϊόντων [που συνιστούν προσβολή δικαιώματος βιομηχανικής ιδιοκτησίας], κατά τα άρθρα 128 και 130 του ιταλικού Codice della Proprietá Industriale e Intellettuale [κώδικα πνευματικής και βιομηχανικής ιδιοκτησίας] και σύμφωνα με τις παρατηρήσεις που διατύπωσε το παρόν δικαστήριο στο πλαίσιο της συγκεκριμένης διαφοράς, μεταξύ των πράξεων «διεξαγωγής αποδείξεων» κατά την έννοια του κανονισμού (ΕΚ) 1206/2001 (1) του Συμβουλίου, της 28ης Μαΐου 2001 (για τη συνεργασία μεταξύ των δικαστηρίων των κρατών μελών κατά τη διεξαγωγή αποδείξεων σε αστικές ή εμπορικές υποθέσεις) των οποίων τη διενέργεια μπορούν οι δικαστικές αρχές των κρατών μελών να ζητούν, δυνάμει του εν λόγω κανονισμού, από τις αρμόδιες δικαστικές αρχές άλλου κράτους μέλους;
            
         
               2)
            
            
               Σε περίπτωση καταφατική απαντήσεως και εφόσον η παραγγελία για διεξαγωγή αποδείξεων είναι ελλιπής ή δεν πληροί τους όρους του άρθρου 4 του κανονισμού, έχει το δικαστήριο εκτελέσεως την υποχρέωση: α) να αποστείλει συναφές αποδεικτικό παραλαβής σύμφωνα με τους όρους του άρθρου 7 του κανονισμού· β) να επισημάνει τις ενδεχόμενες ελλείψεις της παραγγελίας, ώστε να παράσχει στο αιτούν δικαστήριο τη δυνατότητα να συμπληρώσει ή να τροποποιήσει την παραγγελία;
            
         
      (1)  ΕΕ L 174, σ. 1.